PATVIRTINTA

Kauno Dainavos progimnazijos

direktorės 2018-08-28 įsakymu Nr. V-151

Kauno Dainavos progimnazijos 2018 – 2019 metų veiklos planas apima ugdymo programose numatytas veiklas bei veiklas, kurias vykdyti mokykla įsipareigojo tapusi UNESCO Asocijuotųjų mokyklų nare. Mokykla yra pasirinkusi ***Neapykantos ir diskriminacijos apraiškų mažinimas, patyčių prevencija, žmogaus teisės ir lygybės principai***ir ***Sveikatos ir prevencinis ugdymas, sporto skatinimas***

sritis*.* Planuojama ir toliau tęsti pradėtą veiklą kuriant saugią mokymosi aplinką, gerbti visus žmones, rūpintis aplinka, skatinti domėtis sveiku gyvenimo būdu ir sportu.

**Sveikatos ir prevencinis ugdymas, sporto skatinimas**

Tikslas – suteikti mokiniams pakankamai žinių, kurios padėtų apsaugoti save bei artimuosius nuo itin sveikatai pavojingų ligų bei skatinti sveiką gyvenseną ir sportą. Numatomi veiksmai:

* Saugios mokymosi aplinkos kūrimas,
* Skatinamas ŽIV/AIDS ir kt. ligų prevencinio ugdymo integravimas į mokymo programas,
* Vykdomos prevencinio švietimo akcijos, renginiai, atviros pamokos,
* Skatinama sveika gyvensena, mityba, higiena bei sportas,
* Tarptautinių dienų, susijusių su šia sritimi, minėjimas.  **Neapykantos ir diskriminacijos apraiškų mažinimas, patyčių prevencija, žmogaus teisės ir lygybės principai**

Tikslas – skleisti žmogaus teisių pagrindus bei lygybės (lyčių, religinių ir kitų pažiūrų) principus, nes žinios apie žmogaus teises ir laisves yra laikomos pagrindine priemone, užtikrinančia darnų visuomenės vystymąsi bei pagarbą aplinkinių teisėms. Numatomi veiksmai:

* Užtikrinamas gilesnis šių temų integravimas į mokymo procesą,
* Mokiniams skiepijamos žmogiškosios vertybės, aiškinami lygybės principai bei žmogaus teises užtikrinantys dokumentai,
* Kuriama darni aplinka, kurioje sudarytos laisvos raiškos galimybės bei netoleruojamos jokios diskriminacijos apraiškos,
* Mokytojai skatinami tobulinti savo kvalifikaciją šiose srityse, siekiant užtikrinti, kad mokiniams būtų pateikta kokybiška informacija,
* Tarptautinių dienų, susijusių su šia sritimi, minėjimas.

**Veiklos planas**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Renginio pavadinimas | Data | Vieta | Dalyviai | | Atsakingi asmenys | Laukiamas rezultatas |
| 09 | Renginiai, skirti Tarptautinei raštingumo dienai: diktanto rašymo konkursas  „Raštingiausias Dainavos mokinys“ | 2018 – 09 -10 | Kabinetai | | 5-8 klasių mokiniai | Lietuvių kalbos mokytojos | Mokiniai parašys diktantą demonstruodami gimtosios kalbos išmanymą. |
| Tarptautinė taikos diena: integruotos pamokos, klasių valandėlės | 2018 - 09- 24 | Mokyklos erdvės | | 5-8 klasių mokiniai | Įvairių dalykų mokytojai, MT | Mokiniai susipažins su virtualia informacija, skirta taikai ir demokratijai. |
|  | | | | | | | |
| 10 | Tarptautinė mokytojų diena | 2018-10-05 | Renginys | | 8 klasių mokiniai | Klasių vadovės | Mokiniai sveikina mokytojus. |
| Tarptautinė skurdo mažinimo diena: solidarumo bėgimas, pyragų dienos organizavimas | 2018 – 10 -17 | Mokyklos erdvės | | Mokyklos mokiniai  Bendruomenė | Kūno kultūros, technologijų mokytojai | Mokiniai pagerbs bado aukas ir atkreips dėmesį į skurdžiausiai gyvenančius pasaulio žmones. |
| Konferencija „UNESCO ASPnet mokyklų sėkmės istorijos“ | 2018 - 10 | Aktų salė | | Bendradarbiaujančios mokyklos | Darbo grupės nariai, progimnazijos bendruomenė | Mokyklų komandos pasidalins gerąja patirtimi vykdant UNESCO ASPnet įsipareigojimus |
|  | | | | | | | |
| 11 | Pasaulinės mokslo dienos taikai ir vystymui minėjimas: stendai apie didžiausius mokslo pasiekimus, Nobelio premijos laureatus. **Svečias – buvęs mokinys** | 2018-11-10 | Mokyklos erdvė | | 5-8 klasių mokiniai | Mokytojai dalykininkai,  klasių vadovai | Mokiniai įprasmins mokymosi pasiekimų reikšmę pasaulio kontekste |
| Pasaulinės Tolerancijos dienos minėjimas - akcija | 2018-11-16 | Mokyklos erdvės | | 1-8 klasių mokiniai | Pagalbos mokiniui specialistės L.Motiejūnienė | Mokiniai prisimins tolerancijos reikšmę kasdieniame gyvenime; |
| Tarptautinė kovos su smurtu prieš moteris diena: merginų sporto estafetės | 2018-11-24 | Sporto salė | | 7-8 klasių mokiniai | Kūno kultūros mokytojai | Mokiniai atkreips dėmesį į smurto prieš moteris problemą bei pademonstruos, kad esama daug žmonių, kurie pasirenka gyvenimą be smurto. |
|  | | | | | | | |
| 12 | Renginiai, skirti Pasaulinei AIDS dienai:  -plakatų ir piešinių konkursas,  - paskaita apie ŽIV/AIDS grėsmes | 2018-12-01 | Mokyklos erdvės | | 7-8 klasių mokiniai | Sveikatos priežiūros specialistė, dailės mokytoja | Mokiniai pagilins žinias apie sergančių AIDS ir nešiojančių ŽIV Lietuvoje statistiką, supras, kaip svarbu saugotis ir apsaugoti kitus |
| Stendai ir iliustracijos, skirtos Tarptautinei žmogaus teisių dienai, diskusija su svečiu | 2018-12-11 | Mokyklos erdvės | | 5-8 klasių mokiniai, | A.Kvederaitienė,  MT | Mokiniai prisimins ir puoselės pagrindines žmonių teises |
|  | | | | | | | |
| 01 | Renginiai, skirti tarptautinei holokausto aukų atminimo dienai | 2019-01-27 | Kabinetai | | 5-8 klasių mokiniai | A.Kvederaitienė  Pakviestas svečias | Mokiniai bus skatinami skleisti tolerancijos idėjas ir ugdyti nepakantumą antisemitizmui. |
|  | | | | | | | |
| 02 | Viktorina, skirta Tarptautinei gimtosios kalbos dienai | 2019-02-21 | Mokyklos aktų salė | | 5-8 klasių mokiniai, | Lietuvių kalbos mokytojai | Mokiniai pagilins žinias apie lietuvių kalbą. |
|  | | | | | | | |
| 03 | Prevencinio švietimo akcija „Savaitė be patyčių“ | 2019-03 | Mokyklos erdvės | | 1-8 klasių mokiniai | Pagalbos mokiniui specialistės, L.Motiejūnienė, MT | Pagarbos vienas kitam skatinimas |
| Stendinis pranešimas, skirtas tarptautinei moterų dienai, pokalbiai klasių valandėlėse apie pagarbą moterims | 2019-03-08 | Mokyklos erdvės | | 1-8 klasių mokiniai | 1-8 klasių vadovės | Sukurtas stendas apie moterų vaidmenį istorijoje, pristatyta pasirinktų garsių moterų veikla ir gyvenimas. |
| Raiškaus skaitymo įvairiomis kalbomis ir vertimų konkursas, skirtas pasaulinei poezijos dienai. Savos poezijos apie mokyklą konkursas. | 2019-03-21 | Mokyklos aktų salė | | 5-8 klasių mokiniai | Lietuvių kalbos ir užsienio kalbų mokytojos | Mokiniai raiškiai skaitys pasirinktus eilėraščius, pristatys pasirinkto eilėraščio vertimą. |
| Renginiai, skirti Pasaulinei vandens dienai:  - klasių valandėlės apie saugų elgesį prie vandens telkinių,  - paskaita apie vandens naudą žmogui  - vandens gėrimo organizavimas | 2019-03-22 | Mokyklos erdvės | | 1-8 klasių mokiniai | 1-8 klasių vadovai,  V.Domatienė,  Sveikatos priežiūros specialistė | Mokiniai supras, kad pakankamas geros kokybės vandens kiekis yra pagrindinė sąlyga žmonių sveikatai ir pasaulio ekosistemų gerovei užtikrinti bei vienas pagrindinių socialinio ir ekonominio vystymosi veiksnių.  Pakartos saugaus elgesio prie vandens telkinių įgūdžius. |
|  | | | | | | | |
| 04 | Tarptautinė sporto vystymuisi ir taikai diena: baudų mėtymo varžybos | 2019-04-06 | Sporto salė | |  | Kūno kultūros mokytojai | Mokiniai supras, kad sportas gali būti draugiškas, komandos darbo rezultatas, vienijantis bendruomenę. |
| Renginiai, skirti Pasaulinei knygos ir autorių teisių dienai:  - ekskursijos į bibliotekas, - Labiausiai patikusių knygų iliustracijų paroda. Mokinių, mokytojų, tėvų skaitomiausių knygų sąrašas | 2019-04-23 | Mokyklos, Saulėtekio biblioteka,  Mokyklos aktų salė | | 3-8 klasių mokiniai | 3-8 klasių vadovai,  lietuvių kalbos mokytojai, bibliotekininkės | Mokiniai susipažins su žymiais Lietuvos rašytojais, sudarys savo klasės skaitomiausių knygų sąrašus, iliustruos įdomiausią knygą, paruoš stendus. |
|  | | | | | | | |
| 05 | 5-8 klasių laikraščių pristatymas, skirtas Pasaulinei spaudos laisvės dienai, pamokos – diskusijos. | 2019-05-03 | Mokyklos fojė | | 5-8 klasių mokiniai | klasių vadovai,  lietuvių kalbos mokytojos, | Skatins mokinius plėtoti iniciatyvas už spaudos laisvę, apmąstyti žurnalistų darbą. Bus sukurti stendai su klasių sienlaikraščiais. Mokiniai geriau pažins Lietuvos spaudos istoriją |
|  | | | | | | | |
| 06 | Pasaulinė aplinkos diena: orientacinės varžybos, integracijos savaitė | 2019-06-05 | Mokyklos aplinka | | 1-8 klasių mokiniai | Klasių vadovai, kūno kultūros mokytojai, V.Domatienė | Mokiniai susipažins su aplinka, kurioje gyvena įvairiais aspektais |